ব্রিটনির দুই সন্তান রয়েছে। যাদের বাবা ব্রিটনির প্রাক্তন স্বামী কেভিন ফেডেরলাইন। তবে বর্তমান সঙ্গী, চার্লির সঙ্গেও সন্তানসুখ ভাগ করে নিতে চেয়েছিলেন ব্রিটনি। চেয়েছিলেন বড় এবং সুখী পরিবার। কিন্তু চার্লি অগ্রাধিকার দিয়েছেন কেরিয়ারকে। তাঁর বক্তব্য, তিনি এবং ব্রিটনি— দুজনই এখন কেরিয়ারের মধ্যগগনে। এমনকী, তিনি ব্রিটনিকে এ-ও জানিয়ে দেন, সন্তান গ্রহণের মতো সিদ্ধান্ত নেওয়ার সুযোগ তাঁদের সম্পর্কে আদৌ কখনও আসবে কি না, সে বিষয়ে তিনি নিশ্চিত নন। দুজনের ঘনিষ্ঠ সূত্র জানাচ্ছে, এর পর আর সম্পর্ক এগিয়ে নিয়ে যাওয়ার কোনো অর্থ খুঁজে পাননি ব্রিটনি।